સ્થળાંતર કરવું પડે એ સ્થિતિમાં નજીકની શાળા તથા અન્ય મકાનો તૈયાર રખાયા હતા. નદીની સપાટી 20 ફૂટથી 21 ફૂટે પહોંચતા શહેરના નીચાણવાળા વિસ્તારોમાં પાણી આવવાની શરૂઆત થઈ હતી. શહેરના ભેંસતખાડા, બંદરરોડ, ગધેવાન, રંગુનગર, દશેરા ટેકરી નજીકના વિસ્તારમાં પાણી રહેણાંક વિસ્તાર નજીક આવી ગયા હતા. કેટલાક ઘરોમાં પણ પાણી ઘૂસી ગયાનું જાણ‌વા મળ્યું છે. સાંજ સુધી શહેરમાં સ્થળાંતર કરવાની નોબત આવી ન હતી. જિલ્લા કલેકટર ડો. મોડિયાએ ડિઝાસ્ટરના કંટ્રોલરૂમમાં આવી સ્થિતિનો તાગ મેળવી દિશાસૂચનો આપ્યા હતા.